Video Nova

Video Nova var en norsk videokjede etablert i 1979, hvis viktigste beskjeftigelse var utleie og salg av videofilm. Den første butikken lå på Lørenskog, men senere ekspansjon førte til 14 butikker (i 2009) på Østlandet, hovedsakelig i Oslo og på Romerike. I tillegg til film solgte de også spill, musikk, kioskvarer og hardware. Kjeden ble avviklet i 2013. Den besto på det tidspunkt av åtte butikker. Økende konkurranse fra internett og nedgang i leie og kjøpefilm-markedet ble gitt som årsak.Videomagasinet - Video Nova er konkurs (16.5.2013) 

Hovedbutikken på Majorstua besto som videobutikk frem til april 2016.MSN - «The End» for Oslos siste videobutikk (25.4.2016)

Kjeden ble etablert av Pål Granlund på 1980-tallet. Han kjøpte Video Nova-konkursboet i 1982.Release - Veteran med fremtidstro (9.5.2012)  Han overlot driften til sine barn i 1998. Daglig leder i 2013 var Petter Granlund, mens Hilde Granlund var markedsansvarlig.

Referanser

 Eksterne lenker 
 Video Novas hjemmeside (arkivert versjon fra 2012)
 Video Novas hjemmeside (arkivert versjon fra 2005)
 Video Novas hjemmeside (arkivert versjon fra 2000)

Kategori:Norske filmselskaper
Kategori:Norske detaljistselskaper
Kategori:Selskaper etablert i 1979
Kategori:Opphør i 2013